**Упутство за рад - Данилови настављачи**

Ради се о наставку зборника *Житија краљева и архиепископа српских,* или тзв. *Даниловог зборника*

За ове текатове је доказано да их није написао сам Данило II, већ његови ученици, а сматра се да је у раду учествовало више аутора. Због тога је уобичајен назив *Данилови настављачи*.

Најзначајнија дела која су написали Данилови настављачи су:

-Житије Стефана Уроша III (Стефана Дечанског)

-Житије Стефана краља, сина Уроша III (Душана)

-Житије архиепископа Данила II.

У зборник су уврштена и краћа житија поглавара српске цркве за период 1264-1324: Саве II, Данила I, Јакова, Јевстатија II, Сaве III, Никодима. Поред тога краћи текстови о постављењу српских патријарха Јоаникоја, Саве и Јефрема.

Ми обрађујемо делове житија Стефана Дечанског и делове житија Данила II, који се односе на период до 1321. године.

Дајем само извод из предговора Г. Мак Данијела, о хрониологију и структури настанка зборника *Житија краљева и архиепископа српских*.

Из *Житија краља Стефана Уроша III*, обратите пажњу на: однос Стефана са оцем Милутином, на епизоду о ослепљењу и прогонству у Цариград, улогу Данила у помирењу и повратку Стефановом у Србију, и коначно чудотворно прогледавање и преузимање престола.

Из *Житија архиепископа Данила II* издвајам делове о његовој црквено-политичкој каријери пре него што је постао архиепископ. Прочитајте опширнији али интересaнтан опис одбране Хиландара од напада Каталонаца. Размислите у улози Данила као војног заповедника те успешне одбране. Обратите пажњу на епизоду у којој Милутин Данилу поверава на чивање у Бањској своју ризницу у јеку борбе са братом. Обратите пажњу на то које је све високе функције у српској цркви обављао Данило (игиман Хиландара, епископ Бањски, епископ Хумски и коначно архиепископ).